Arto Lampinen

Arto Erkki Juhani Lampinen (24. helmikuuta 1933 Turku – 16. lokakuuta 2017 Turku)Kuolinilmoitus, Helsingin Sanomat 4.11.2017, s. C 20 oli suomalainen yritysjohtaja ja poliitikko.

Lampinen valmistui ylioppilaaksi Turun suomalaisesta yhteiskoulusta vuonna 1952. Hän suoritti lainopin kandidaatin tutkinnon Helsingin yliopistossa vuonna 1958 ja sai varatuomarin arvon vuonna 1961. Hän työskenteli lakimiehenä ja maatalousosaston päällikkönä Huhtamäki-yhtymässä vuosina 1961–1964 sekä apulaisjohtajana, markkinointijohtajana ja keskushallinnon johtajana säilyketehdas Jalostajassa 1964–1983.

Lampinen oli kansanedustajana vuosina 1974–1983 edustaen Turun läänin eteläistä vaalipiiriä ja kuului Kansallisen Kokoomuksen eduskuntaryhmään. Eduskuntaan hän nousi vuonna 1974 kesken kauden kuolleen Juha Vikatmaan seuraajana ja oli tämän jälkeen edustajana vielä kaksi vaalikautta. Presidentin valitsijamiehenä Lampinen toimi vuosina 1978 ja 1982. Hän istui Turun kaupunginvaltuustossa vuosina 1969–1983 ja Paimion kunnanvaltuustossa vuosina 1985–1992.

Lähteet

Aiheesta muualla
Arto Lampisen muistokirjoitus Helsingin Sanomissa

Luokka:Kansanedustajat
Luokka:Suomalaiset juristit
Luokka:Suomalaiset yritysjohtajat
Luokka:Kansallisen Kokoomuksen poliitikot
Luokka:Varsinais-Suomen vaalipiiri
Luokka:Paimion kaupunginvaltuutetut
Luokka:Turun kaupunginvaltuutetut
Luokka:Vuonna 1933 syntyneet
Luokka:Vuonna 2017 kuolleet